

# JÕELÄHTME VALLAVALITSUS

Keskkonnaamet

RMK 02.09.2024 nr 6-4/4260

**Kaberneeme küla Kordoni tee 65 maaüksuse detailplaneering**

Teatame Teile, et **Kaberneeme küla Kordoni tee 65 maaüksuse detailplaneeringu lähteseisukohtade ja eskiislahenduse avalik väljapanek toimub 16.09.–15.10.2024 ning avalik arutelu toimub Jõelähtme vallamajas 22.10.2024 kell 16.00.**

Jõelähtme Vallavolikogu võttis 11.04.2024 vastu otsuse nr 184 „Kaberneeme küla Kordoni tee 65 maaüksuse detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.

Planeeringu ala hõlmab Kordoni tee 65 maaüksust (katastritunnus: 24505:001:0306). Planeeringuala asub Kaberneeme küla põhjaosas, poolsaare tipus. Juurdepääs planeeringualale on riigi omandis olevalt Kordoni metskonnateelt. Planeeritava ala suuruseks on ca 6500 m2.

Detailplaneeringu eesmärgiks on osaliselt üle planeerida Jõelähtme Vallavolikogu 13.10.2016 otsusega nr 384 kehtestatud „Kaberneeme küla Piilkonna kinnistu ja lähiala detailplaneering“ merekabeli kavandamiseks. Detailplaneering on kehtivat Jõelähtme valla üldplaneeringut muutev.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Arvamused ning ettepanekud saata detailplaneeringu avaliku väljapaneku jooksul e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 21.10.2024 e-posti aadressil [kantselei@joelahtme.ee](mailto:kantselei@joelahtme.ee).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)